Léon Bloy
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
Léon Bloy var en fransk forfatter. Han utviklet seg til en lidenskapelig kristen forkynner som med profetisk velde vendte seg mot tidens materialisme og bekymringsløse gudløshet. Han refset også kirkens menn for å ha laget en kirke for pengemakten og staten.
Bloy fikk stor betydning for den «katolske renessanse» blant franske forfattere på 1900-tallet. Av hans verker kan nevnes den selvbiografiske romanen Le Désespéré (1887), novellesamlingen Sueur de sang (1893) og romanen La Femme pauvre (1897), som mange regner som hans hovedverk. Exegèse des lieux communs (1902) er en satire over spissborgerne. Hans Journal (1892–1917) rommer mange interessante opplysninger om det litterære livet i samtiden. Les mer i Store norske leksikon Frankrikes litteratur